***The Matrix Revolutions*** er den tredje og siste filmen i Matrix-trilogien. Filmen, som, i likhet med de to foregående, er en kombinasjon av filosofi og action, forsøkte å finne en konklusjon på spørsmålet fra forrige film, *The Matrix Reloaded*. Filmen er skrevet og regissert av Wachowski-brødrene. Den hadde premiere samtidig i seksti forskjellige land den 5. november 2003. Til tross for at dette var den siste filmen, har historien en fortsettelse i The Matrix Online. En fjerde Matrix-film, kalt *The Matrix Resurrections* ble utgitt i 2021.

Den var den første live-action-filmen som hadde premiere samtidig i vanlige som i IMAX-kinoer. Wachowski-søsknene samt stjernene Keanu Reeves og Jada Pinkett Smith var til stede i Tokyo under premieren.

Produksjon
----------

Opptakene ble gjort samtidig som foregående film, *Reloaded*, og live-action-sekvenser til videospillet *Enter the Matrix*. Dette fant hovedsakelig sted i Fox Studios i Sydney, Australia.

### Lyddesign

Lydredigeringen for Matrix-trilogien ble gjort av Danetracks i Vest-Hollywood.

### Temamelodien

I motsetning til filmens to forløpere så er veldig få «source»-spor brukt i filmen. Bortsett fra Don Davis' «score», igjen et samarbeid med Juno Reactor, så er kun ett eksternt spor brukt.

Selv om Davis sjelden fokuserer på sterke melodier, så dukker flere familiære kjenningsmelodier fra tidligere i serien opp. For eksempel Neos og Trinitys kjærlighetstema – som så vidt er med i de to foregående filmene – som blir fullt utvidet til «Trinity Definitely»; temaet fra Sion-bryggene i *Reloaded* returnerer som «Men in Metal», og den energiske trommingen fra *Reloaded* sin tehuskamp mellom Neo og Seraph åpnet «Tetsujin», når Seraph, Trinity og Morpheus kjemper mot Club Hels tre dørvakter.

Det klimaksbyggende temaet, med navnet «Neodämmerung» (Som viser til Wagners *Götterdämmerung*), viser et kor som synger utdrag av Upanishadene. Koret kan røft oversatt fra sanskrit være: «Led oss fra løgn til sannhet, led oss dra mørke til lys, led oss fra død til udødelighet, fred fred fred». Disse utdragene ble brakt til Davis av Wachowski-brødrene da han informerte dem om at det ville være bortkastet at koret kun sang «Ooh»-er og «Aah»-er (Ifølge kommentarene på DVD-en følte Davis at det dramatiske inntrykket ville gå tapt hvis koret skulle synge «Dette er den ene, se hva han kan gjøre» i enkel engelsk) Disse delene kommer tilbake i filmens konklusjon, og i *Navras*, sporet som spilles under rulleteksten til slutt (som kan anses som en løssluppen remix av «Neodämmerung»)

Rollebesetning
--------------

* Keanu Reeves som «Neo»
* Laurence Fishburne som «Morpheus»
* Carrie-Anne Moss som «Trinity»
* Hugo Weaving som «Agent Smith»
* Mary Alice som «Orakelet»
* Helmut Bakaitis som «Arkitekten»
* Lambert Wilson som *The Merovingian*
* Collin Chou som «Seraph»
* Roy Jones Jr. som «kaptein Ballard»
* Harry Lennix som «kommandør Locke»
* Matt McColm som «Agent Thompson»
* Harold Perrineau Jr. som «Link»
* Jada Pinkett Smith som «Niobe»
* Gina Torres som «Cas»
* Cornel West som «rådsmedlem West»
* Bernard White som «Rama-Kandra»
* Anthony Wong som «Spøkelset»
* Anthony Zerbe som rådsmedlem Hamann
* Nathaniel Lees som «kaptein Mifune»

Skuespilleren Gloria Foster, som spilte Orakelet i de første to filmene, døde før innspillingene av den tredje filmen var ferdig, og ble derfor byttet ut med Mary Alice. Figurens endrede utseende er en del av filmens plot, og regissørene sa at de tilfeldigvis hadde funnet en slik endring tidlig i manuskriptets utvikling.

Mottakelse
----------

Filmens budsjett ble estimert til USD110 millioner, og den spilte inn over 139 millioner dollar i USA og omtrent USD424 988 211 millioner verden over, omtrent halvparten av billettsalget til *The Matrix Reloaded* totalt. *The Matrix Revolutions* ble gitt ut på DVD og VHS 6. april 2004. Filmen innkasserte USD116 millioner i DVD-salg, noe som gjorde den en kjempehit.

Filmen fikk blandet mottagelse hos kritikerne. *Revolutions* hadde ikke høyere en 36% på anmeldelsessiden Rotten Tomatoes Metacritics gjennomsnittlige kritikkscore var 48/100 med en score fra seerne på 5,2/10, basert på 268 stemmer.

*The Matrix Revolutions* innkasserte 83,8 millioner dollar bare de fem første dagene etter utgivelse i USA. Den hadde dermed en svakere åpning enn de to foregående Matrix-filmene, noe noen mener skyldes en mer stille markedskampanje i motsetning til *The Matrix Reloaded*.

Ros til filmen generelt er fokusert på styrken i filmens action-sekvenser og spesialeffekter. Noen anså den som en «bedre film» enn *The Matrix Reloaded*, noen sa den «hevet listen et par hakk» fra originalfilmen, *The Matrix*.

Vanlige kritikk av filmen gikk ut på at den var et antiklimaks og selv-fremhevende (i en scene løper heltene foran tre store bannere med PowerAde-logo på, en av sponsorene til filmene). Uansett anser kritikerne filmen for å være mindre filosofisk forvirrende enn sine forgjengere, *Reloaded*. Mange kritikere syntes det var vanskelig å finne konklusjoner på hendelser fra *Reloaded*, og at den generelt ikke var tilfredsstillende. Inntektene falt med 66% i filmens andre uke.

Filmen ble mottatt med lovord for konseptets kompleksitet av flere lærde og filosofer, som sett i filmen *Matrix' røtter*. Filosof Ken Wilber påsto at *The Matrix Reloaded* og *The Matrix Revolutions* hadde utvidet den «enkle todeltheten» fra den første filmen – The Matrix – og dermed forvandlet trilogien til et stykke «kompleks litteratur» med de andre to utgavene av trilogien.

Referanser
----------

1. ↑
2. ↑
3. ↑
4. 1 2
5. ↑
6. ↑
7. ↑
8. ↑
9. ↑  «Arkivert kopi». Arkivert fra originalen 11. juli 2010. Besøkt 11. juli 2012.
10. ↑
11. ↑
12. ↑
13. ↑   Arkivert 3. februar 2004 hos Wayback Machine.
14. ↑
15. ↑

Eksterne lenker
---------------

* (en) *The Matrix Revolutions* på Internet Movie Database Rediger på Wikidata

* (no) *The Matrix Revolutions* hos Filmfront Rediger på Wikidata

* (sv) *The Matrix Revolutions* i Svensk Filmdatabas Rediger på Wikidata

* (da) *The Matrix Revolutions* i Danmark Nationale Filminstitut Rediger på Wikidata

* (en) *The Matrix Revolutions* på AllMovie Rediger på Wikidata

* (fr) *The Matrix Revolutions* på Allociné Rediger på Wikidata

* (nl) *The Matrix Revolutions* på MovieMeter Rediger på Wikidata

* (en) *The Matrix Revolutions* på Turner Classic Movies Rediger på Wikidata

* (en) *The Matrix Revolutions* på American Film Institute Rediger på Wikidata

* (en) *The Matrix Revolutions* på Rotten Tomatoes Rediger på Wikidata
* (no) *The Matrix Revolutions* hos Filmweb
* *The Matrix'* mange meninger, Larry Wachowski i dialog med Ken Wilber.
* The Matrix Revolutions forklart – en sammenlignbar litteratur-stil kritikk av utvalgte deler av Matrix Revolutions.
* Sangtekster til *Neodammerung*, inkludert oversettelse
* The Matrix Revolution 27. oktober 2000 kladdskript av Andy og Larry Wachowski

| * v
* d
* r
Wachowski-søsknenes filmer |
| --- |
| 
* *Leiemordere* (1995) (manus)
* *Bound* (1996)
* *The Matrix* (1999)
* *Animatrix* (2003) (produsent)
* *The Matrix Revolutions* (2003)
* *The Matrix Reloaded* (2003)
* *V for vendetta* (2006) (manus)
* *Speed Racer* (2008)
* *Cloud Atlas* (2012)
* *Jupiter Ascending* (2015)
* *Sense8* (2015-2018)
* *The Matrix Resurrections* (2021, Lana)

 |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BBC Things
 |